3D-s nyomtatóval készítenek emberi szaruhártyát, emberek millióinak adják vissza látást!
3D-s nyomtatóval adják vissza emberek millióinak látását!
A látás elmondhatatlanul fontos az emberek számára ahhoz, hogy megfelelően tudjanak boldogulni a világban. Ha szemünk egészsége romlik, az kivetítődik az élet minden egyes pontjára, ezt igazán csak akkor tudjuk meg, ha valamilyen oknál fogva megsérül a látásunk. Bízzunk benne, hogy a ti szemetekkel nincs és nem is lesz semmi probléma, az viszont tény, hogy egyre többen küzdenek sajnos a szaruhártya betegségekkel, és ezek sok esetben csak transzplantáció révén orvosolhatók.
Hála a New Castle-i egyetem munkatársainak, hamarosan nagyot változhat a világ, ugyanis egy olyan új technikát dolgoztak ki, mely segítségével megkönnyítik a szaruhártya-transzplantációra várakozó emberek életét.
Dr. Che Connon szövet-sebészeti professzor és csapat egy 3D-s nyomtatót hívott segítségül, amivel egészséges szaruhártya-őssejtek, kollagén és alginát kombinálásával olyan biotintát állítottak elő, amellyel a szaruhártya alakját nagyjából 10 perc alatt rekonstruálni tudják.
A szaruhártya védelmet nyújt a baktériumok és a szennyeződések ellen, de fontos szerepet játszik a fókuszálásban is. Mivel a szem külső rétegén található, nagyon sérülékeny. A világon megközelítőleg 10 millió embert érint a trachoma, vagyis a fertőző betegség okozta szaruhártyavakság. A rendelkezésre álló szaruhártyák pedig korántsem elegendőek, ezért jelent nagy előrelépést a dr. Che Connon által kifejlesztett technika. Mivel őssejteket használ a szaruhártyák felépítéséhez, a replikák szinte kimeríthetetlen forrásai lehetnek a transzplantátumoknak.
“Az alginát és a kollagén kombinációja életben tartja az őssejteket, és olyan anyagot hoz létre, amely eléggé merev ahhoz, hogy megtartsa, de elég puha ahhoz, hogy ki lehessen nyomni a 3D nyomtató fúvókájából” – mondta Che Connon, a Newcastle-i Egyetem kutatója.